b'\n_START_ARTICLE_\nEgipatski muzej\n_START_PARAGRAPH_\nEgipatski muzej u Kairu, sadr\xc5\xbei najopse\xc5\xbeniju kolekciju drevnih egipatskih umjetnina na svijetu. Ima preko 136 tisu\xc4\x87a eksponata, dok su stotine tisu\xc4\x87a drugih u podzemnim skladi\xc5\xa1tima._NEWLINE_Muzej se razvio od Slu\xc5\xbebe za egipatske antikvitete, osnovane od strane egipatske vlade godine 1835. u poku\xc5\xa1aju, da zaustavi plja\xc4\x8dku starina s brojnih nalazi\xc5\xa1ta i o\xc4\x8duva artifakte. Njen muzej Boulaq otvorio se 1858. sa zbirkom prikupljenom od Augustea Mariettea, francuskog arheologa u slu\xc5\xbebi Ismail Pa\xc5\xa1e. Nakon \xc5\xa1to se nalazio u aneksu pala\xc4\x8de Ismail Pa\xc5\xa1e u Gizi od 1880. godine, muzej se premjestio na dana\xc5\xa1nju lokaciju u neoklasicisti\xc4\x8dku zgradu na Trgu Tahrir u sredi\xc5\xa1tu Kaira godine 1900._NEWLINE_Kao kruna zbirke \xc4\x8desto se smatraju grobni artefakti faraona Tutankamona, \xc4\x8diji je netaknuti grob Howard Carter prona\xc5\xa1ao u Dolini kraljeva godine 1922._NEWLINE_U Muzeju se nalazi Soba kraljevskih mumija, koja sadr\xc5\xbei 27 kraljevskih mumija iz faraonskog doba. Ona je zatvorena po naredbi predsjednika Anvara el-Sadata godine 1981. Ponovno je otvorena, s ne\xc5\xa1to manjim prikazom 1985.'